

الہٰیاتی بنیادیں – ماڈیول 7 – الہٰیات کیا ہے؟
تبادلہِ خیال کے لیے سوالات

1. 	اس سبق میں آپ نے سب سے اہم چیز کیا سیکھی یا کوئی ایسی بات جو آپ کی سمجھ میں نہیں آئی؟
2. 	اکوائنس، ہاج، ایمز اور فریم کی طرف سے دی گئی "الہٰیات" کی چار تعریفیں مختصراً بیان کریں۔
3. 	الہٰیات کے مطالعے کے وقت لوگوں کے دو عمومی رجحانات یا نُکتہِ نظر کیا ہوتے ہیں؟
4. 	الہٰیات کے تین بنیادی مقاصد بیان کریں۔
5. 	یہ تین بنیادی مقاصد کس طرح ایک دوسرے پر انحصار کرتے ہیں؟
6. 	کِسی شخص کو الہٰیات کے تینوں مقاصد کو کس ترتیب سے ترجیح دینی چاہیے؟
7. 	عموعی طور پرایک  سیمنری کے نصاب میں کیاکیا  شامل ہوتا ہیں، اور اِس کا انتخاب کیوں  اہم ہے؟
8. 	اگر کوئی شخص الہٰیات کے تصور سے ناواقف ہو، تو آپ اسے "الہٰیات" کی اصطلاح کس طرح سمجھائیں گے؟
9. 	الہٰیات کے کس نُکتہِ نظر کو آپ زیادہ اہم سمجھتے ہیں؟ کیوں؟
10. 	آپ کس طرح الہٰیات کو اپنے طرزِ زندگی   ساتھ کامیابی سے اختیار کر سکتے ہیں؟
11. 	"ہمارے عقائد، اعمال، اور جذبات باہمی ربط کے جال بناتے ہیں" ۔ اِس بات  کا کیا مطلب ہے؟ اور الہٰیات کے مطالعے کے آغاز میں اس تصور کو سمجھنا کیوں ضروری ہے؟
12. 	ہم الہٰیات کے مطالعے میں "علم پرستی" کے جال سے کس طرح بچ سکتے ہیں؟

نظر ثانی اور جائزہ: مقاصد – باہمی انحصار
اس سبق کے مطابق، "صحیح عقیدہ" (Orthodoxy)، "صحیح عمل" (Orthopraxis)، اور "صحیح جذبات" (Orthopathos) ایک دوسرے پر انحصار کرتے ہیں۔
یہ نہ تو ایک دوسرے سے الگ ہیں اور نہ ہی ایک دوسرے کے مخالف۔بلکہ یہ ایک دوسرے کو مضبوط کرتے ہیں۔سچائی کو جاننا ہمیں اطاعت کرنے اور اپنے جذبات کو بائبلی جذبات کے مطابق ڈھالنے  میں مدد دیتا ہے۔صحیح عمل — یعنی درست کام کرنا — ہمیں سچائی کو بہتر طور پر سمجھنے اور جذبات کو درست سمت میں لانے میں مدد دیتا ہے۔درست جذبات رکھنے سے ہم سچائی کو بہتر سمجھتے ہیں اور مکمل اطاعت کرتے ہیں۔

کیس سٹڈی:
ایڈگر ایک ایسا پادری تھا جو کلیسیا میں جوش و خروش پیدا کرنے پر زور دیتا تھا۔موسیقی، پرجوش گیت، جذباتی منادی، اور محبت بھرے تعلقات کے ذریعے اُس نے کلیسیا کو تقریباً 200 افراد تک بڑھا لیا۔رفتہ رفتہ کلیسیا میں الہٰیاتی غلطیاں شامل ہو گئیں۔وہ فوراً اُنہیں  نہ  سمجھ سکا، اور جب سمجھا ، تب تک بہت دیر ہو چکی تھی۔کلیسیا کے لوگ — بشمول قیادت — ان غلطیوں سے بہت متاثر ہو چکے تھے۔

غور و خوض کرنے کے لیے سوالات
1. 	کیا آپ نے کبھی کسی چیز کو جوڑنے کے لیے ہدایات پڑھیں، اور پھر بھی سمجھ نہ آئی کہ اسے کیسے جوڑنا ہے؟  اس بات پر گفتگو کریں کہ صرف پڑھنے کے بجائے، پڑھنے اور اُس بار بار پر عمل   کرنے سے کس طرح زیادہ مدد مل سکتی ہے۔
2. 	زیادہ تر لوگوں کو کوئی  کسی ایسا شخص  ضرور مِلا ہوتا ہے    جو بائبل کو بہت اچھی طرح جانتا ہے لیکن اُس کا کردار خدا پرست نہیں ہوتا۔آپ اس کی کیا وجہ سمجھتے ہیں؟ گروپ میں اس پر گفتگو کریں۔
3. 	درج ذیل بیانات کا جائزہ لیں اور 1 سے 5 کے پیمانے پر بتائیں کہ یہ آپ پر کس حد تک صادق آتے ہیں۔
ہر بیان کے لیے مثالیں دیں:
a.	جتنا زیادہ میں سچائی سیکھتا ہوں، اتنا ہی زیادہ دوسروں کو سکھاتا ہوں۔
b.	جتنا زیادہ میں سچائی سیکھتا ہوں، اتنا ہی زیادہ خدا اور دوسروں سے محبت کرتا ہوں۔
c.	جتنا زیادہ میں خدا سے محبت کرتا ہوں، وہ میرے ذہن کو سچائی سمجھنے کے لیے کھولتا ہے۔
d.	جتنا زیادہ میں دوسروں سے محبت کرتا ہوں، خدا میرے ذہن کو سچائی سمجھنے کے لیے کھولتا ہے۔
e.	جتنا زیادہ میں خدا کے کلام کی اطاعت کرتا ہوں، اتنا ہی زیادہ دوسروں سے محبت کرتا ہوں۔
f.	جتنا زیادہ میں خدا کے کلام کی اطاعت کرتا ہوں، اتنا ہی زیادہ خدا سے محبت کرتا ہوں۔
g.	جتنا زیادہ میں خدا کے کلام کی اطاعت کرتا ہوں، اتنا ہی زیادہ اطاعت کرنے کی خواہش رکھتا ہوں۔
h.	جتنا زیادہ میں خدا سے محبت کرتا ہوں، اتنا ہی زیادہ اُس کے کلام کی اطاعت کرتا ہوں۔
i.	جتنا زیادہ میں دوسروں سے محبت کرتا ہوں، اتنا ہی زیادہ اُس کے کلام کی اطاعت کرتا ہوں۔
4. 	اپنے تدریسی گروپ  میں درج ذیل پر گفتگو کریں:
a.	اگر آپ کو  ایسا نہیں لگتا  کہ آپ کا علم آپ کو محبت اور اطاعت میں بڑھا رہا ہے، تو خدا سے دعا کریں کہ وہ آپ کو اس پہلو میں ترقی دے۔
b.	اگر آپ کو  ایسا نہیں لگتا کہ آپ کی محبت آپ کے علم اور اطاعت میں اضافہ کر رہی ہے، تو خدا سے دعا کریں کہ وہ آپ کو اس پہلو میں ترقی دے۔ 
